26. novembris

26. novembris ir gada 330. diena pēc Gregora kalendāra (331. garajā gadā). Līdz gada beigām ir atlikušas 35 dienas.

Vārda dienas 
Konrāds, Sebastians, Sebastijans

Notikumi 
 1870. gads — pieņemts pašreizējais Kolumbijas karogs.
 1917. gads — Monreālā, Kanādā dibināta Nacionālā hokeja līga (NHL).
 1924. gads — Mongolijas Republika mainīja valsts nosaukumu uz Mongolijas Tautas Republika un pieņēma jaunu konstitūciju, kļūstot par sociālistisku valsti.
 1939. gads — Padomju Savienība izraisīja incidentu uz PSRS—Somijas robežas pie Mainilas ciema, kas kalpoja par formālo iemeslu Ziemas kara sākšanai.
 1950. gads — Korejas karš: Ziemeļkorejā Ķīnas Tautas Republikas spēki sāka masīvu pretuzbrukumu Dienvidkorejas un ASV spēkiem.
 1965. gads — Francija Sahāras tuksnesī ar nesējraķeti Diamant-A palaida savu pirmo pavadoni Asterix-1, kļūstot par trešo kosmisko lielvalsti.
 1996. gads — Baltkrievijā notika referendums, kurā tika apstiprināta prezidenta termiņa pagarināšana no 4 līdz 7 gadiem, kā arī viņam dotas tiesības atlaist parlamentu.
 2003. gads — Bristolē, Anglijā Concorde veica pēdējo lidojumu.

Dzimuši 
 1857. gads — Ferdināns de Sosīrs (Ferdinand de Saussure), Šveices lingvists (miris 1913. gadā)
 1883. gads — Mihājs Babičs (Babits Mihály), ungāru dzejnieks (miris 1941. gadā)
 1885. gads — Heinrihs Brīnings (Heinrich Brüning), vācu politiķis (miris 1970. gadā)
 1894. gads — Norberts Vīners (Norbert Wiener), ASV matemātiķis un kibernētikas pamatlicējs (miris 1964. gadā)
 1909. gads — Ežēns Jonesko (Eugène Ionesco), rumāņu izcelsmes Francijas dramaturgs (miris 1994. gadā)
 1911. gads — Robērs Maršāns (Robert Marchand), franču ilgdzīvotājs un riteņbraucējs (miris 2021. gadā)
 1919. gads — Rišards Kačorovskis (Ryszard Kaczorowski‎), poļu politiķis (miris 2011. gadā)
 1939. gads:
 Marks Mārgoliss (Mark Margolis), amerikāņu aktieris (miris 2023. gadā)
 Tīna Tērnere (Tina Turner), ASV dziedātāja (mirusi 2023. gadā)
 1945. gads — Džons Makvī (John McVie), angļu mūziķis
 1959. gads — Džeimija Rouza (Jamie Rose), ASV aktrise
 1963. gads — Ričards Arnolds (Richard Arnold), ASV kosmonauts
 1974. gads — Andris Keišs, latviešu teātra un kino aktieris
 1978. gads — Andrejs Rubins, Latvijas futbolists (miris 2022. gadā)
 1990. gads — Rita Ora (Rita Ora), albāņu izcelsmes britu dziedātāja

Miruši 
 1504. gads — Izabella I (Isabel I), Kastīlijas un Leonas karaliene (dzimusi 1451. gadā)
 1855. gads — Ādams Mickēvičs (Adam Mickiewicz), poļu dzejnieks un rakstnieks (dzimis 1798. gadā)
 1857. gads — Jozefs fon Eihendorfs (Joseph von Eichendorff), vācu rakstnieks (dzimis 1788. gadā)
 1902. gads — Antans Baranausks (Antanas Baranauskas), lietuviešu dzejnieks (dzimis 1835. gadā)
 1945. gads — Ēriks Torntons (Eric Thornton), angļu izcelsmes beļģu futbolists (dzimis 1883. gadā)
 1949. gads — Enriko Brusoni (Enrico Brusoni), itāļu riteņbraucējs (dzimis 1878. gadā)
 1952. gads — Svens Hedīns (Sven Hedin), zviedru ceļotājs (dzimis 1865. gadā)
 1964. gads — Luijs Prevēls (Louis Prével), franču airētājs (dzimis 1879. gadā)
 1968. gads — Arnolds Cveigs (Arnold Zweig), vācu rakstnieks (dzimis 1887. gadā)
 1981. gads — Makss Eive (Max Euwe), Nīderlandes šahists (dzimis 1901. gadā)
 2018. gads:
 Bernardo Bertoluči (Bernardo Bertolucci), itāļu kinorežisors un scenārists (dzimis 1941. gadā)
 Stīvens Hilenburgs (Stephen Hillenburg), amerikāņu animators (dzimis 1961. gadā)
 2021. gads — Stīvens Sondheims (Stephen Sondheim), ASV komponists un libretu autors (dzimis 1930. gadā)

Novembris